Man sterf toe hy van verkeersbeamptes vlugFoto: Verskaf ŉ Motoris het gesterf nadat hy Donderdag beheer oor sy voertuig verloor het toe hy na bewering probeer het om van verkeersbeamptes te vlug. Joseph Mabuza, woordvoerder van die LUR vir gemeenskapsveiligheid in Mpumalanga, het gesê die voorval het omstreeks 12:00 tussen Mbombela (Nelspruit) en Machadodorp gebeur. Volgens Mabuza het verkeersbeamptes probeer om ŉ BMW-bestuurder voor te keer omdat hy die spoedperk oorskry het. “In plaas daarvan dat hy stilgehou het, het hy weggejaag op die Schoemanskloofpad, met die verkeersbeamptes agter hom aan. Die bestuurder het teen ŉ vragmotor gebots wat voor hom gery het en gevolglik beheer oor die voertuig verloor,” het Mabuza gesê. “Die voertuig het aan die kant van die pad opgeëindig. Die bestuurder is op die toneel dood verklaar.”